Document ID: 32013R0172

KOMISSION TÄYTÄNTÖÖNPANOASETUS (EU) N:o 172/2013,
annettu 26 päivänä helmikuuta 2013,
tiettyjen olemassa olevien viinien nimitysten poistamisesta neuvoston asetuksessa (EY) N:o 1234/2007 säädetystä luettelosta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 118 s artiklan 3 kohdan yhdessä 4 artiklan kanssa,
sekä katsoo seuraavaa:
(1)
Viinien nimitykset, jotka suojattiin viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (2) 51 ja 54 artiklan ja neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta 29 päivänä huhtikuuta 2002 annetun komission asetuksen (EY) N:o 753/2002 (3) 28 artiklan mukaisesti, suojattiin asetuksen (EY) N:o 1234/2007 mukaisesti ilman eri toimenpiteitä. Nämä viinien nimitykset, jäljempänä ’olemassa olevat suojatut viinien nimitykset’, luetellaan asetuksen (EY) N:o 1234/2007 118 n artiklan mukaisesti perustetussa suojattujen alkuperänimitysten ja suojattujen maantieteellisten merkintöjen rekisterissä, jäljempänä ’rekisteri’.
(2)
Jäsenvaltioiden piti toimittaa olemassa olevista suojatuista viinien nimityksistä komissiolle 31 päivään joulukuuta 2011 mennessä tekniset asiakirjat ja kansalliset hyväksymispäätökset. Asetuksen (EY) N:o 1234/2007 118 s artiklan 3 kohdan mukaisesti olemassa olevat suojatut viinien nimitykset, joista ei ole toimitettu mainittuja asiakirjoja kyseiseen päivään mennessä, menettävät mainitun asetuksen mukaisen suojan. Sen vuoksi kyseiset nimitykset olisi poistettava rekisteristä.
(3)
Rekisteristä poistaminen ei saisi vaikuttaa viineihin, jotka on saatettu markkinoille tai joihin on merkitty rekisteristä poistettavan viinin nimitys ennen tämän asetuksen voimaantulopäivää. Näitä viinejä voidaan sen vuoksi pitää kaupan varastojen loppumiseen saakka.
(4)
Tässä asetuksessa säädetty toimenpide on maatalouden yhteisen markkinajärjestelyn hallintokomitean lausunnon mukainen,
ON HYVÄKSYNYT TÄMÄN ASETUKSEN:
1 artikla
Poistetaan tämän asetuksen liitteessä luetellut viinien nimitykset asetuksen (EY) N:o 1234/2007 118 n artiklan mukaisesti perustetusta rekisteristä.
2 artikla
Viinejä, jotka on saatettu markkinoille tai joihin on merkitty 1 artiklassa tarkoitettu viinin nimitys ennen tämän asetuksen voimaantulopäivää, voidaan pitää kaupan varastojen loppumiseen saakka.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä helmikuuta 2013.

Labels: 3
18
17